התנועה החדשה מקיימת פעילות חינוכית בקרב ילדים ובני נוער דתיים, חילוניים ובדואים במועצות אזוריות ומקומיות (מהגולן ועד הערבה).
בינואר 2019, ומדי שנה עברה התנועה מפקד גודל של משרד החינוך בו הוגשו ואושרו מעל 25,000 ילדים ונוער. התנועה הוכרה כארגון נוער רשמי, וזאת לאחר תהליכי ההכרה אשר נדרשה להם. התנועה פועלת כחלק ממועצת ארגוני הילדים והנוער בישראל.
התנועה החדשה בשומר החדש מפעילה כיום קינים במאות מושבים וקיבוצים בארץ.
הקמה.
במהלך שנת 2018, החליטה מועצת תנועת המושבים לנתק את תנועת הנוער בני המושבים מהנוער העובד והלומד, על רקע מחלוקות אישיות, אידאולוגיות וכלכליות מול הנוער העובד והלומד. ב-3 באוקטובר 2018 כונסה מועצת תנועת המושבים והחליטה להתנתק מן הנוער העובד והלומד ולהקים תנועה חדשה בשם "תנועת הנוער בני המושבים". מנכ"ל השומר החדש, יואל זילברמן, בוגר בני המושבים ממושב ציפורי שימש פרק זמן מסוים חבר הנהלה בעמותת בני המושבים. המהלך גרר משבר מתמשך בתוך הנהלת תנועת המושבים. במהלך הזמן הזה, הנהגת הנוער העובד והלומד המשיכה להפעיל את חטיבת בני המושבים כחטיבת צל נטולת חניכים, וכך פעלו במקביל תנועת "בני המושבים" העצמאית ו"חטיבת בני המושבים" של הנוער העובד והלומד.
לאחר מספר חודשים של אי בהירות, במהלך חודש מאי 2019, החליטה הנהלת תנועת המושבים לבטל את החלטת מועצת התנועה, 6 חברי הנהלה הצביעו לחזור בהם מהפיצול ולשוב לשתף פעולה עם הנוער העובד והלומד במסגרת חטיבת בני המושבים כחטיבה בתוך הנוער העובד והלומד. היחיד אשר התנגד היה מזכ"ל התנועה מאיר צור. בתגובה עזבה הנהגת "תנועת בני המושבים", ויצאה להקים את התנועה החדשה במסגרת ארגון השומר החדש. תגובה להחלטה של הנהלת תנועת המושבים שלא לקיים את החלטת מועצת התנועה, החליטו רוב המועצות האזוריות לא להמשיך לפעול בחטיבת בני המושבים בנוער העובד והלומד ולעבור לתנועה חדשה במסגרת ארגון השומר החדש, שקיבלה במהלך קיץ 2019 את השם "התנועה החדשה". ארגון הנוער כולל כיום תחת השם "התנועה החדשה" הן את החוות החקלאיות שהוקמו בשומר החדש כבר ב-2016 והן את הפעילות העניפה במועצות האזוריות שעברו ב-2019.
סמלים.
במהלך חודש ינואר 2020 נבחרו בהצבעה אינטרנטית על ידי פעילי התנועה (חניכים, מדריכים ובוגרים) שם וצבע שרוך אשר התקבלו ממספר הצעות אשר עלו. לבסוף, השם הנבחר הוא "התנועה החדשה" ושרוך בצבע תכלת.
השם - מסמל תנועה שמתחדשת כל הזמן, מתעדכנת ומודרנית. תנועה שקמה בשביל לעשות שינוי. ובשל תקופת ההקמה של התנועה אשר טומנת את תחילתו של סיפור תנועתי.
חולצה כחולה ועליה שרוך תכלת - המסמל שני מרחבים בלתי נגמרים, את המים - הים הפתוח ואת השמיים שמסמלים את טווח העשייה וההשפעה של התנועה - השמיים הם הגבול, המרחב ליצור ולהיות מי שאת/ה.
חולצה ירוקה-לחניכי/ות מסלול החוות אשר פועל כזרם חינוכי בתנועה.
ערכי הליבה של התנועה החדשה.
חמשת ערכי הליבה של התנועה החדשה הם:
פעילות.
התנועה פועלת בעשרות מועצות אזוריות מהמרחב הכפרי בכל רחבי מדינת ישראל. התנועה מתחלקת לפי מחוזות שבתוכם מספר מועצות ובכל מועצה מספר מושבים, יישובים קהילתיים וקיבוצים. מסלול החוות של התנועה החדשה פועל גם במרחב העירוני.
בית שאן
מפעלי התנועה השנתיים.
ובנוסף טיולים מועצתיים, כנסי ט' ועוד.
אלון אלטמן
אלון אלטמן (נולד ב-10 באוקטובר 1969) הוא עורך דין ישראלי המשמש החל ממאי 2022 כמשנה לפרקליט המדינה לתפקידים מיוחדים. בין השנים 2014–2022 כיהן כפרקליט מחוז דרום (פלילי) בפרקליטות המדינה.
ביוגרפיה.
אלטמן בעל תואר ראשון במשפטים מאוניברסיטת תל אביב. בשנת 1995 החל לעבוד כטרום-מתמחה בפרקליטות המדינה, והחל מ-1997 משמש בה כפרקליט במחוז דרום.
אלטמן נודע בטיפולו לאורך שנים בארגוני פשיעה מהגדולים במדינה בדרום הארץ. לדבריו, "תיקי הדגל" של פועלו בפרקליטות הם תיקי משפחות זגורי, גרינברג, דומרני, אדרי, לביא ואחרות. כן הגיש את כתב האישום כנגד יעקב בטיטו, רב מנתיבות שתקף מינית תלמידים, ונגד אדם איטל שרצח את רוסלן קובייב ואיתן איזמאיילוב. אלטמן שימש כתובע בפרשת שי דרומי, ועוד. כן טיפל בעבירות צווארון לבן של סגן ראש עיריית אילת. מילא תפקידים ניהוליים כראש צוות פרקליטים, ממונה על תיקי בית משפט השלום ואחראי על המתמחים במחוזו.
פרקליט מחוז דרום (פלילי).
בספטמבר 2014 מונה לכהן כפרקליט מחוז דרום (פלילי). במסגרת תפקידו טיפל בפרשיית החשד לשוחד בעיריית אשדוד, ועוד. מעורב בהליכי קבלת ההחלטות בפרשת האסון בנחל צפית.
ביוני 2019 נשלח מכתב אנונימי אל נציב תלונות הציבור על הפרקליטות דוד רוזן בו נטען כי חמש שנים קודם לכן ניהל אלטמן קשר רומנטי עם עורכת דין העובדת תחתיו, וכי עישן סמים. עוד נטען כי פרקליט המדינה שי ניצן ידע על הפרשה וטייח אותה. ביולי אותה שנה פרסם הנציב רוזן מסקנות בדיקה שערך, לפיה אין כל חשד למעשה פסול מצדו של אלטמן, כי שי ניצן בירר את התלונה כאשר הובאה לפניו ומסקנתו לסגור את התיק גובתה בידי מנכ"לית משרד המשפטים אמי פלמור.
במאי 2020 היה אלטמן בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".
במאי 2021, הטיל ממלא מקום פרקליט המדינה עמית איסמן את סמכויות המשנה לפרקליט המדינה לתפקידים מיוחדים על אלטמן.
הוביל מדיניות מחמירה של פרקליטות המדינה ביחס לפורעים ערבים־ישראלים במהלך המהומות בישראל. לדבריו במסגרת תפקידו, פרקליטות מחוז דרום אינה אוכפת את האיסור על פוליגמיה בקרב הבדואים בישראל. ביולי 2021 הוביל את הרשעת אריה שיף באשמת המתה בקלות דעת, במסגרת עסקת טיעון.
המשנה לפרקליט המדינה לעניינים פליליים.
במאי 2022 נבחר אלטמן פה אחד בוועדת המכרזים של נציבות שירות המדינה לשמש כמשנה לפרקליט המדינה לתפקידים מיוחדים. אלטמן החזיק בסמכויות תפקיד זה שנה קודם לכן.
חיים אישיים.
נשוי ואב לארבעה.
בוגדן פלאניץ'
בוגדן פלאניץ' (בסרבית קירילית: Богдан Планић; באנגלית: Bogdan Planić; נולד ב-19 בינואר 1992) הוא כדורגלן סרבי המשחק בעמדת הבלם בשבאב אל-אהלי דובאי.
קריירת מועדונים.
פלאניץ' נולד באוזיצ'ה שביוגוסלביה, ותחילה החל לשחק בזלטיבור בקאייטינה בליגה אזורית במדינתו, בטרם עבר ב-2011 לקבוצת ליגת העל הסרבית סלובודה אוזיצ'ה. כשנה לאחר מכן עבר לז'רקובו. בקיץ 2012 חתם בג'דינסטבו אוז'יצה.
ב-2013 חתם פלאניץ' ב-OFK בלגרד, ולאחר שהצטיין במדיה ונבחר להרכב העונה לעונת 2013/14, עבר ביולי 2014 לכוכב האדום בלגרד. לאחר שלא הצליח להתבלט ומיעט להופיע במדי הקבוצה, חזר כעבור חצי שנה בלבד ל-OFK בלגרד.
ביולי 2016 חתם פלאניץ' על חוזה לשנתיים וחצי בוויבודינה נובי סאד. בסוף עונת 2016/17 נבחר שוב להרכב העונה.
באוגוסט 2017, עבר פלאניץ' לשחק מחוץ לסרביה וחתם בסטיאווה בוקרשט, בה הפך לאחד מהשחקנים הבולטים ואף שימש מדי פעם כקפטן. באותה עונה השתתף עם קבוצתו בשלב הבתים של הליגה האירופית, בו היא הוגרלה לשחק בבית ז' ביחד עם ויקטוריה פלזן, לוגאנו והפועל באר שבע וגם העפילה לשלב 32 האחרונות.
ב-6 בספטמבר 2020, פלאניץ' חתם על חוזה לשלוש שנים במכבי חיפה. את הופעת הבכורה בכרמל ערך במסגרת מוקדמות הליגה האירופית ב-17 בספטמבר, בניצחון 2–1 על קאיראט אלמטי. את הופעת הבכורה בליגת העל ערך ב-2 בנובמבר בתיקו 2-2 של קבוצתו נגד מכבי תל אביב. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסוף עונת 2020/21 זכה עם מכבי חיפה באליפות הראשונה של הקבוצה לאחר 10 שנים. בעונה לאחר מכן השתתף עם הקבוצה בשלב הבתים של הקונפרנס ליג, בו היא הוגרלה לשחק בבית ה' ביחד עם פיינורד, סלביה פראג ואוניון ברלין, וסיימה במקום הרביעי. את העונה סיים עם זכיה באליפות ליגת העל בפעם השנייה ברציפות, באלוף האלופים ובגביע הטוטו. ב-24 באוגוסט 2022 העפיל עם מכבי חיפה לליגת האלופות בפעם השלישית בתולדות המועדון לאחר ניצחון על הכוכב האדום בלגרד, בה שיחק בעברו.
ב-26 באוגוסט 2022, ימים ספורים לאחר ההעפלה לליגת האלופות עם מכבי חיפה, חתם פלאניץ' בשבאב אל-אהלי דובאי על חוזה ל-3 שנים.
קריירה בינלאומית.
לפלאניץ' שתי הופעות במדי נבחרת סרביה עד גיל 21 משני משחקי ידידות ששוחקו בחודש מאי 2014 נגד נבחרות ישראל ואוסטריה בהם נכנס כמחליף.
שרטלה
שריטלה
יחסי בולגריה–צ'ילה
יחסי בולגריה–צ'ילה הם יחסי החוץ בין בולגריה לצ'ילה.
היסטוריה.